CELEX: 32021D1743
Language: lv
Date: 2021-09-28 00:00:00
Title: Padomes Lēmums (ES) 2021/1743 (2021. gada 28. septembris) par nostāju, kas Eiropas Savienības vārdā jāieņem Transporta kopienas Reģionālajā pārvaldības komitejā attiecībā uz Ūdenstransporta un multimodalitātes tehniskās komitejas izveidi

1.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 348/27
               
            
         PADOMES LĒMUMS (ES) 2021/1743
         (2021. gada 28. septembris)
         par nostāju, kas Eiropas Savienības vārdā jāieņem Transporta kopienas Reģionālajā pārvaldības komitejā attiecībā uz Ūdenstransporta un multimodalitātes tehniskās komitejas izveidi
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu un 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Transporta kopienas dibināšanas līgumu (TCT) Savienība noslēdza ar Padomes Lēmumu (ES) 2019/392 (1) un stājās spēkā 2019. gada 1. maijā.
                  
               
                     (2)
                  
                  
                     Reģionālā pārvaldības komiteja tika izveidota ar TCT, lai nodrošinātu TCT pārvaldību un pienācīgu īstenošanu. Saskaņā ar TCT 26. pantu Reģionālajai pārvaldības komitejai jāpieņem lēmumi par tehnisko komiteju izveidi.
                  
               
                     (3)
                  
                  
                     Tehniskās komitejas var Reģionālajai pārvaldības komitejai lēmuma pieņemšanai sagatavot priekšlikumus savā atbildības jomā. Tehniskajās komitejās darbojas TCT Līgumslēdzēju pušu pārstāvji. Novērotāja statusā var piedalīties visas Savienības dalībvalstis.
                  
               
                     (4)
                  
                  
                     Reģionālā pārvaldības komiteja drīzumā pieņems lēmumu par Ūdenstransporta un multimodalitātes tehniskās komitejas izveidi.
                  
               
                     (5)
                  
                  
                     Ūdenstransporta un multimodalitātes tehniskās komitejas izveide palīdzēs sasniegt TCT mērķi, proti, izveidot Transporta kopienu autoceļu, dzelzceļa, iekšējo ūdensceļu un jūras transporta jomā, kā arī transporta tīkla attīstību starp Savienību un Dienvidaustrumeiropas pusēm.
                  
               
                     (6)
                  
                  
                     Ūdenstransporta un multimodalitātes tehniskai komitejai būtu jārisina kritiski jautājumi ūdenstransporta jomā, kura ietver jūrlietas, iekšzemes ūdensceļus un ostas, kā arī jautājumi par šāda ūdenstransporta multimodalitātes aspektiem un tā lietderīgu izmantošanu.
                  
               
                     (7)
                  
                  
                     Ir lietderīgi noteikt nostāju, kas Savienības vārdā jāieņem Reģionālajā pārvaldības komitejā attiecībā uz Ūdenstransporta un multimodalitātes tehniskās komitejas izveidi, jo šāds lēmums ir vajadzīgs TCT īstenošanai un tas būs Savienībai saistošs,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā jāieņem Reģionālajā pārvaldības komitejā, kas izveidota ar Transporta kopienas dibināšanas līgumu, attiecībā uz Ūdenstransporta un multimodalitātes tehniskās komitejas izveidi, pamatā ir Reģionālās pārvaldības komitejas lēmuma projekts (2).
            Savienības pārstāvji Reģionālajā pārvaldības komitejā var vienoties par nelielām izmaiņām minētajā lēmuma projektā bez Padomes papildu lēmuma.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 28. septembrī
            
               
                  Padomes vārdā –
               
               
                  priekšsēdētāja
               
               S. KUSTEC
            
         
         
            (1)  Padomes Lēmums (ES) 2019/392 (2019. gada 4. marts) par to, lai Eiropas Savienības vārdā noslēgtu Transporta kopienas dibināšanas līgumu (OV L 71, 13.3.2019., 1. lpp.).
         
            (2)  Skatīt dokumentu ST 11514/21 http://register.consilium.europa.eu.